CELEX: 32003R1158
Language: sk
Date: 2003-06-30 00:00:00
Title: Nariadenie Komisie (ES) č. 1158/2003 z 30. júna 2003, ktorým sa stanovujú odvodené intervenčné ceny pre biely cukor na hospodársky rok 2003/2004

Dôležité právne oznámenie

|

32003R1158

Úradný vestník L 162 , 01/07/2003 S. 0024 - 0024

		Nariadenie Komisie (ES) č. 1158/2003z 30. júna 2003,ktorým sa stanovujú odvodené intervenčné ceny pre biely cukor na hospodársky rok 2003/2004KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhov v sektore cukru [1], v znení nariadenia Komisie (ES) č. 680/2002, [2] najmä na jeho článok 2 ods. 4,keďže:(1) Nariadenie Rady (ES) č. 1260/2001 stanovuje intervenčnú cenu pre biely cukor pre oblasti, ktoré nie sú deficitné, na 63,19 EUR za 100 kg na hospodárske roky 2001/2002 až 2005/2006.(2) Článok 2 ods. 1 písm. b) nariadenia (ES) č. 1260/2001 stanovuje, že pre každú deficitnú oblasť sa každý rok majú stanoviť odvodené intervenčné ceny pre biely cukor. Keď sa tieto ceny stanovia, zohľadnia sa regionálne rozdiely v cene cukru, ktoré sa za bežnej úrody a voľného pohybu cukru môžu očakávať za prirodzených podmienok tvorby ceny na trhu a vzhľadom na získané skúsenosti a náklady prepravy cukru z oblastí s prebytkom do deficitných oblastí.(3) Na stanovenie toho, či je oblasť deficitnou oblasťou, by sa malo uskutočniť premietnutie založené na údajoch predložených členskými štátmi, ktoré sa týkajú prebiehajúceho hospodárskeho roku, pokiaľ ide o trendy spotreby, a prognóz na nasledujúci hospodársky rok, pokiaľ ide o vývoj v dostupnej výrobe. Potom by sa za deficitné oblasti mali uznať len tie oblasti, kde premietnutie jasne uvádza, že deficit pravdepodobne vznikne.(4) Na základe tohto sú výrobné oblasti Španielska, Írska, Spojeného kráľovstva, Talianska, Portugalska a Fínska pravdepodobne deficitnými oblasťami.(5) Opatrenia stanovené v tomto nariadení sú v súlade so stanoviskom Riadiaceho výboru pre cukor,PRIJALA TOTO NARIADENIE:Článok 1Odvodené intervenčné ceny pre biely cukor v deficitných oblastiach spoločenstva na hospodársky rok 2003/2004 sú:a) 64,88 EUR za 100 kilogramov pre všetky oblasti v Španielsku;b) 64,65 EUR za 100 kilogramov pre všetky oblasti v Írsku a Spojenom kráľovstve;c) 65,53 EUR za 100 kilogramov pre všetky oblasti v Taliansku;d) 64,65 EUR za 100 kilogramov pre všetky oblasti v Portugalsku;e) 64,65 EUR za 100 kilogramov pre všetky oblasti vo Fínsku.Článok 2Toto nariadenie nadobúda účinnosť 1. júla 2003.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 30. júna 2003Za KomisiuFranz Fischlerčlen Komisie[1] Ú. v. ES L 178, 30.6.2001, s. 1.[2] Ú. v. ES L 104, 20.4.2002, s. 26.--------------------------------------------------